Só lui die eed wat Cyril sal aflê | Netwerk24
Só lui die eed wat Cyril sal aflê
Deur Maygene de Wee 15 Februarie 2018 14:02
Cyril Ramaphosa, ANC-president, word Donderdag as Suid-Afrika se vyfde demokraties president ingehuldig. Foto: Beeld
Cyril Ramaphosa, president van die ANC, sal Donderdagmiddag as Suid-Afrika se vyfde demokratiese president beëdig word.
Ramaphosa se beëdiging kom nadat Jacob Zuma Woensdagaand laat in Pretoria as president van die land bedank het.
Ramaphosa sal die ampseed, wat in die Grondwet vervat is, aflê.
Die ampseed moet voor die hoofregter, in hierdie geval hoofregter Mogoeng Mogoeng, of ’n ander regter wat deur die hoofregter aangewys is, afgelê word.
Die eed lui soos volg:
“In die teenwoordigheid van almal hier vergader en met die volle besef van die hoë roeping wat ek as president van die Republiek van Suid-Afrika aanvaar, sweer ek, Matamela Cyril Ramaphosa, plegtig trou aan die Republiek van Suid-Afrika, en dat ek die Grondwet en die reg van die Republiek sal gehoorsaam, eerbiedig, onderhou en handhaaf; en ek belowe plegtig en opreg dat ek te alle tye:
dít sal bevorder wat tot voordeel van die republiek is, en dít sal afsweer wat die republiek kan skaad;
die regte van alle Suid-Afrikaners sal beskerm en bevorder;
my pligte met al my kragte en talente na my beste kennis en vermoë, en getrou aan die stem van my gewete sal, verrig;
aan almal reg sal laat geskied; en
my aan die welsyn van die republiek en al sy mense sal wy. So help my God.”
Meer oor: Hoofregter Mogoeng Mogoeng | Cyril Ramaphosa | Jacob Zuma | Grondwet | Nuwe President | Inhuldiging | Politiek
Ramaphosa begin sy 1ste dag op ’n drafstap
Rand beweeg sent vir sent sterker
Cyril se 5 grootste probleme